《庐墓既归即用杜太史见招出山诗韵奉谢》
清代·荣涟

魂梦依然在碧山，泪痕终日染衣斑。荒荒宿草依霜露，故故白云迟往还。

双桨朅来烟水畔，一庄归到竹梧间。浣花有约能偕隐，参得浮生是转关。

作者简介：道士。江苏无锡人，字三华，号涧泉，又号听松山人。少孤，多病，奉母命入明阳观为道士。康、雍间居锡山之麓，绕室植梅，名香雪亭。工诗画，善行草，与县人杜诏及僧妙复交善，称九峰三逸。